# data[].attributes.attachment_link.readable_text
Sebelum menggunakan bahan atau media dalam pengajaran guru perlu mengenali ciri-ciri pelajar, isi kandungan pelajaran, media dan bahan pelajaran. Ini sebagai langkah pertama guru untuk persediaan sebelum memulakan pengajaran pembelajaran. Antara faktor yang di ambil kira untuk membuat keputusan dalam pemilihan media ialah:

i. Ciri-ciri am merangkumi sosial pelajar seperti umur, tahap gred, kedudukan, pekerjaan, faktor budaya dan sebagainya.

ii. Ketrampilan kemasukan khusus adalah pengetahuan kemahiran atau kekurangan yang ada pada pelajar.

iii. Gaya pembelajaran pula meliputi baka, psikologi yang mempengaruhi pelajar untuk menerima dan bertindak balas terhadap rangsangan.

Berdasarkan fakta yang dijelaskan, guru perlulah mengenal pasti pelajar sama ada dari segi umur, latar belakang, sosio ekonomi dan tahap gred yang dicapai oleh pelajar sebelum menggunakan media berdasarkan model ASSURE dalam pengajaran pembelajaran. Sekiranya guru berdepan dengan pelajar yang pasif guru perlu membina model bahan atau media yang sesuai supaya pembelajaran tidak membosankan pelajar.

Oleh itu, aras pengetahuan, kemahiran dan pengetahuan sedia ada juga perlu diambil kira supaya bahan media yang digunakan dapat mencapai sasaran objektif pengajaran guru. Sebagai contoh guru ingin membina bahan dan media bagi tajuk pekerjaan Rasulullah S.A.W dan kehidupan baginda, guru perlu mengenal pasti latar belakang murid sama ada pernah mendengar cerita Nabi Muhammad dan mengalami suasana kehidupan di Tanah Arab tersebut atau tidak. Jika pelajar belum pernah melalui suasana kehidupan masyarakat di tanah Arab, guru boleh memikirkan alternatif yang boleh memberi pengalaman kepada pelajar tanpa perlu berada di Tanah Arab. Dan sudah semestinya tayangan video merupakan pilihan yang tepat untuk tajuk tersebut. Dengan mengaplikasikan tayangan video kehidupan masyarakat arab dan pekerjaan mereka itu murid dapat mengalami dan memahami cara kehidupan sebenar Rasulullah S.A.W. Sehubungan dengan itu, proses menganalisis pelajar amat penting kerana melalui maklumat awal dan latar belakang pelajar, guru dapat membina bahan media yang baik dan sesuai dengan latar belakang pelajar. Bahan media yang baik akan mendorong pelajar lebih memahami dan mengetahui maklumat pembelajaran dengan lebih mudah.

Dalam komponen ini tertumpu kepada perkara yang dilakukan oleh pelajar bukan yang dilakukan oleh guru. Pembelajaran hnaya berlaku apabila pelajar itu aktif, mental yang sihat, iaitu dia dapat memproses idea atau secara fizikal seperti menguasai kemahiran dalam pengajaran pembelajaran.

Antara istilah yang boleh digunakan seperti:

Untuk pencapaian objektif pengajaran pembelajaran hendaklah termasuk syarat tingkah laku baru yang dapat diperhatikan. Pernyataan syarat pencapaian objektif juga dapat membantu guru menyediakan suasana dan langkah pengajaran pemberlajaran.

Darjah atau aras pencapaian yang dicapai oleh pelajar sama ada aras 1, aras 2 atau aras 3. Ia merujuk kepada darjah ketepatan, kualiti atau kuantiti tingkah laku tempuh masa yang ditetapkan dan sebaginya.Kriteria berkenaan dinyatakan secara kualitif dan kuantitatif.

Contoh penulisan objektif bagi tajuk Pahala dan Dosa Pendidikan Islam Tahun 4.

Pada akhir pembelajaran murid dapat:

Menyebut pengertian pahala dan dosa secara lisan.

Mengenal pasti amalan yang boleh diberi ganjaran pahala dan amalan yang dibalas dosa.

Mengklasfikasikan perbuatan yang boleh membawa kepada dosa dan pahala.

Berdasarkan penulisan objektif tadi, sebelum memulakan sesuatu pengajaran guru perlu menyatakan objektif pengajaran pembelajaran bagi menetapkan apa yang perlu dicapai oleh pelajar dalam bahan media yang digunakan dalam pengajaran pembelajaran. Menurut Nicholson (1996) menyatakan bahawa objektif bagi sesuatu bahan media amat perlu bagi memastikan keberkesanan bahan media yang digunakan dalam pengajaran pembelajaran. Contohnya dalam tajuk perkara -perkara yang membatalkan solat guru menetapkan murid dapat menyenaraikan sekurang-kurangnya 6 perkara yang membatalkan solat. Guru boleh menggunakan bahan media seperti power point atau cdri berkaitan perkara-perkara yang membatalkan solat menerusi tayangan tersebut. Ini secara tidak langsung dapat mengukur kebolehan murid dan objektif tercapai.

Seterusnya, perancangan yang sistematik dengan menggunakan media memerlukan kaedah, media dan bahan yang akan dipilih oleh guru dengan sistematik melalui langkah berikut:

Guru perlu memilih kaedah yang sesuai dalam mata pelajaran yang akan di ajar kepada pelajar. Contohnya aktiviti permainan boleh digunakan sebagai kaedah untuk menarik perhatian dan meningkatkan minat pada permulaan pelajaran. Sebagai mengembangkan pelajaran guru boleh melaksanakan kaedah sumbang saran atau perbincangan. Lantaran itu pelajar dapat mencambahkan maklumat baru.

II. Memilih media yang sesuai bagi melaksanakan kaedah.

Jika diteliti dengan lebih mendalam, format media ialah bentuk fizikal paparan mesej. Format media termasuk carta flip, slaid, audio, video, filem, komputer multimedia, CDRI , CDROOM dan sebagainya. Sehubungan dengan itu, guru perlu memilih media dalam bentuk aliran atau senarai semaik. Guru perlu memilih media berdasarkan kumpulan sasaran, situasi pengajaran, angkubah pengajaran dan objektif sama ada kognitif, efektif dan psikomotor mesti di ambil kira bagi setiap format media yang digunakan.

III. Memilih, mengubahsuai atau mereka bentuk bahan.

Menurut Rozinah Jamaluddin (2003), bagi memperoleh bahan yang sesuai, guru perlu melibatkan 3 alternatif iaitu

·memilih bahan yang tersedia ada.

·mengubah suai bahan yang sedia ada.

·mereka bentuk bahan yang baru.

Memilih kaedah dan media yang sesuai juga adalah berdasarkan kebolehan pelajar dan objektif pembelajaran yang ingin dicapai. Sebagai contoh guru ingin menyampaikan isi pelajaran berkaitan Beriman pada Hari Akhirat kepada murid tahun 3. Sebelum tajuk ini di ajar, guru haruslah memilih terlebih dahulu kaedah dan media yang sesuai untuk memastikan objektif pembelajaran tajuk ini tercapai. Guru boleh menayangkan tanda-tanda hari kiamat seperti bencana alam, tsunami, gempa bumi, peperangan di Palestin dan seaginya melalui tayangan video atau YOU TUBE. Melalui tayangan tersebut pelajar akan mendapat gambaran yang lebih jelas mengenai tajuk pengajaran dan dapat menjalankan aktiviti pembelajaran dengan baik dan berkesan serta kondusif. bahan ini sangat releven kerana ia akan dapat memberi pengalaman baru terhadap pelajar. Selain itu guru juga boleh meminta pelajar menjalankan aktiviti atau latihan di papan interaktif dengan menggunakan power point atau cdri mata pelajaran Pendidikan Islam .

Berdasarkan ASSURE terdapat 5 prinsip tatacara penggunaan media. Langkah ini perlu dibuat sebelum media digunakan dalam pengajaran pembelajaran. Antara langkah-langkah yang perlu dilakukan adalah seperti:

kaji bahan sumber sebelum digunakan,

sediakan bahan dengan betul, lengkap dan cukup,

rancang penggunaan bahan sumber,

sediakan persekitaran yang sesuai dengan menyusun bahan dan sumber agar mudah dicapai serta

menggunakan bahan secara optimum dalam proses pengajaran pembelajaran.

Walaubagaimanapun, guru perlulah mengambil kira kos dan waktu pengajaran dalam penggunaan media. Media yang sesuai dengan topik pembelajaran tidak semestinya dapat disesuaikan dengan waktu pengajaran terutamanya dalam 1 waktu dengan peruntukan masa 30 minit.

Bagi langkah yang kelima, iaitu penglibatan pelajar dalam pembelajaran.Pembelajaran yang melibatkan pelajaran secara aktif akan menghasilkan tingkah laku yang diharapkan. Ini telah disokong oleh semua teori pembelajaran seperti teori kognitif dan teori behavioris. Pengalaman kejayaan pelajar terhadap pembelajaran akan meningkatkan motivasi pelajar terhadap aktiviti pembelajaran. Contohnya pembelajaran secara " hand-on" seperti melabelkan Hukum Tajwid pada skrin komputer pada ayat-ayat Al Quran mengikut Surah yang di ajar oleh guru. Situasi ini akan memberi pengalaman baru terhadap pelajar bagi memahami dengan lebih jelas mengenai hukum-hukum tajwid berbandiing guru hanya menceritakan sahaja hukum tajwid tersebut sehingga murid menjadi bosan. Namun begitu, jika bahan media yang di bina oleh guru tidak melibatkan aktiviti yang aktif oleh pelajar akan menyebabkan objektif dan sasaran guru tidak akan tercapai. Oleh itu guru perlulah membina bahan atau media yang kreatif sebagai menggalakkan pelajar terlibat secara aktif dalam pengajaran pembelajaran. Secara tidak langsung dapat memupuk budaya berfikir di kalangan pelajar. Justeru itu, bahan media yang berasaskan model ASSURE perlu digunakan oleh guru sebagai merancang tingkah laku dan minda pelajar dalam proses pengajaran pembelajaran.

Komponen yang terakhir dalam Model ASSURE ialah menilai dan menyemak semula bahan. Kedua-dua komponen ini merupakan aspek penting kepada pembangunan kualiti pengajaran dan ia melibatkan langkah yang berterusan . Penilaian seharusnya dilakukan oleh guru sepanjang pengajaran pembelajaran bagi memastikan pilihan objektif, media dan bahan sumber sesuai dengan keupayaan pelajar.Oleh itu, penilaian perlu dilakukan oleh guru bagi mengetahui pencapaian kemahiran mereka seperti yang dikehendaki oleh guru. Penilaian semasa pengajaran juga mempunyai tujuan diagnostik yang direka sebagai mengesan dan memperbaiki masalah yang boleh mengganggu pencapaian objektif pengajaran pembelajaran. Menurut Yusup (2006), terdapat beberapa aspek yang boleh digunakan antaranya:

Adakah objektif pembelajaran tercapai?

Adakah bahan media yang digunakan dapat membantu pengajaran pembelajaran?

Apakah kesemua pelajar dapat menguasai pembelajaran dengan menggunakan media?

Berapakah bilangan pelajar yang menggunakan bahan media dengan betul?

Adakah suasana pembelajaran berada dalam keadaan yang kondusif?

Manakala penilaian terhadap pencapaian pelajar adalah perlu bagi mengetahui keupayaan pelajar dalam memenuhi objektif tercapai. Selain itu, penilaian terhadap media dan bahan juga perlu dilaksanakansebagai mengetahui pengajaran itu berkesan dan dapat difahami oleh pelajar dengan jelas serta mencapai tahap sasaran guru dalam tajuk yang di ajar. Sekiranya terdapat kelemahan dalam penggunaan bahan dan media guru hendaklah memperbaiki kelemahan media sehingga ia sesuai digunakan dalam pengajaran pembelajaran.

Jelaslah model ASSURE mempunyai peranan penting dalam membangunkan pengajaran pembelajaran yang berkualiti. Dengan menggunakan model ASSURE sebagai panduan reka bentuk pengajaran guru, ia akan dapat membantu guru merancang rancangan pengajaran yang rapi dan sistematik. Dalam masa yang sama juga penggunaan model ASSURE ini akan menimbulkan minat pelajar untuk beralih kepada bahan lain, dan memberi kefahaman kepada pelajar dan mengubah persepsi pelajar bahawa pengajaran pembelajaran yang selalu dianggap sebagai membosankan.

Sepanjang menyiapkan tajuk ini, saya telah memperolehi pelabagai pengetahuan mengenai kebaikan Model ASSURE ini bagi diaplikasikan dalam pengajaran pembelajaran. Antaranya sebelum memulakan pengajaran pembelajaran saya perlu menganalisis murid terlebih dahulu. Pendekatan ini amat penting kerana untuk mengetahui keupayaan murid dan ciri-ciri yang ada pada mereka. Selain itu juga guru dapat merancang strategi pengajaran yang lebih berkesan agar tiada murid akan tercicir daripada menerima ilmu yang disampaikan oleh guru.

Di samping itu, saya juga telah mengetahui kepentingan menggunakan bahan sumber dalam pengajaran pembelajaran.Dalam Model ASSURE ia amat menekankan penggunaan bahan sumber dalam pengajaran pembelajaran. Dengan kata lain, bahan sumber akan dapat membantu guru untuk menjadikan pengajaran pembelajaran lebih menarik, berkesan, dan penuh keseronokkan serta memberi kelainan agar murid tidak berasa bosan.

Namun begitu, untuk mewujudkan pengajaran pembelajaran yang meyeronokkan, saya perlu memilih kaedah dan strategi pengajaran yang sesuai begitu juga dengan bahan atau media yang sesuai. Kedua-dua elemen ini mestilah selaras dengan objektif pengajaran pembelajaran agar sasaran guru tercapai. Oleh yang demikian keenam-enam elemen dalam model ASSURE ini sangat penting bagi guru dalam pengajaran hariannya di dalam kelas. Sebagai kesimpulan, setiap guru perlulah mengguna, mempelajari dan mengaplikasikan model ASSURE ini apabila mengajar di kelas.

Rozinah Jamaluddin . (2003). Teknologi Pengajaran. Kuala Lumpur: Utusan

Publications & Distributors Sdn. Bhd.

Yusup Hashim . (1998). Teknologi Pengajaran. Shah Alam: Fajar Bakti.

Norasiah Abdullah. (2009). Teknologi dalam pengajaran pembelajaran. Puchong,

Selangor: Penerbitan Multimedia Sdn. Bhd.

Noriati Abdul Rashid dan Boon Pong Ying. (2009). Teknologi dalam pengjaran

dan pembelajaran. KL : Oxford Sdn. Bhd.

Yusup Hashim. (2006). Penggunaan Teknologi Intruksional dalam Kurikulum dan

Abdul Jasheer Abdullah. (2005). Prinsip Teknologi Pengajaran

Sumber dari www.freewebs.com/oum1/Bab%202%20PTP.ppt

# data[].attributes.attachment_link.readable_text
MODEL PENGAJARAN: MODEL ASSURE

Model ASSURE adalah model pengajaran yang bersistem dan berstruktur, di mana 'matlamat' dan 'objektif' pengajaran ditentukan dahulu secara ekpilisit. Model ASSURE merupakan satu rujukan kepada guru di mana guru boleh merancang secara sistematik supaya alat dan bentuk pengajaran yang digunakan akan member kesan kepada proses pengajaran dan pembelajaran. Model reka bentuk pengajaran yang berorientasikan bilik darjah merupakan model reka bentuk pengajaran yang beskala kecil dan tertumpu kepada perancangan bagi satu masa pengajaran sahaja (Dr. Wan Abdul Kader Wan Ahmad, Dr. Ramlah Hamzah dan Dr. Rosini Abu, 2005). Heinich (1982) menyatakan Model ASSURE digubal untuk menyediakan panduan merancang dan pengendalikan pengajaran yang memerlukan penggunaan media. Terdapat enam perkara penting yang perlu dititikberatkan iaitu:

HURAIAN ENAM PERKARA PENTING DALAM MODEL ASSURE

Perlu bagi menentukan kesesuaian di antara media dan bahan sumber yang dipilih bagi mendatangkan pembelajaran yang berkesan. Faktor penting yang perlu dipertimbangkan adalah bilangan pelajar, jantina/umur, pengetahuan sedia ada/tahap pelajar dan gaya pembelajaran (learning styles). Tahap kebolehan murid melibatkan tahap kemahiran atau kompentasi murid pada awal kemasukan ke bilik darjah. Kenal pasti pelajar dapat membantu guru mengetahui tahap pengetahuan dan pengalaman sedia ada yang dimiliki oleh pelajar-pelajar terlebih dahulu sebelum memulakan pengajaran dan pembelajaran. Maka, secara tidak lansung guru dapat menyediakan pengajaran yang berkesan dan pelajar dapat membina pengetahuan secara konsruktif selain dapat membantu guru mengesan tahap pelajar misalnya melalui soal jawab dan sebagainya lagi.

Objektif pelajaran yang akan dicapai oleh pelajar mesti sesuai dengan tahap dan pengetahuan pelajar. Selain itu, objektif yang dibuat selari dengan tahap pengetahuan pelajar. Objektif juga harus difokuskan kepada pengetahuan,kemahiran yang dipelajari oleh pelajar. Terdapat 3 domain bagi objektif pembelajaran ialah kognitif, psikomotor, afektif dan kemahiran insaniah.

3.Memilih bahan dan media

Guru perlu memilih bahan dan media berdasarkan kebolehan pelajar dan objektif pelajaran yang ingin dicapai pada sesuatu sesi pengajaran dan pembelajaran (PdP). Elemen-elemn penting yang perlu diambil kira dalam pemilihan bahan dan media ialah sukatan pelajaran, minat dan perhatian pelajar, senang digunakan pelajar, terbukti keberkesanan media/bahan, melibatkan penglibatan pelajar dan mampu disediakan. Misalnya, jika guru ingin menjalankan aktiviti simulasi, tunjuk ajar dan main peranan, bahan dan media yang sesuai ialah seperti slaid,audio dan video. Guru perlu memilih dan mengubah suai atau mereka bentuk bahan khususnya berdasarkan format media.

4.Menggunakan bahan dan media

Penggunaan media adalah penting supaya mesej yang ingin disampaikan tepat terus kepada tajuk pelajaran yang ingin disampaikan. Antara peranan guru dalam menggunakan bahan media dengan berkesan ialah prebiu dan bahan sumber agar sesuai dengan objektif dan kumpulan sasaran. Penyediaan bahan sumber iaitu bahan yang perlu dikumpulkan dan disusun sebagaimana dikehendaki mengikut langkah-langkah pengajaran. Penyediaan persekitaran seperti kemudahan seperti plug dan suis dan susunan kedudukan murid.

5.Melibatkan pelajar dalam

Melalui model ASSURE, guru perlu melibatkan pelajar dalam pelbagai latihan,kerja individu atau berpasukan dan seterusnya pembentangan. Misalnya dalam merancang PdP, guru perlu menjalankan aktiviti berkumpulan yang mana memerlukan pelajar untuk berbincang di dalam kumpulan dan seterusnya melakukan pembentangan kepada keseluruhan kelas. Maka, melalui aktiviti ini, secara langsung dapat melibatkan pelajar dalam PdP yang mengikut model ASSURE.

6.Menaksir, menilai dan menambah baik

Melalui Model ASSURE, dalam menaksir, menilai dan menambah baik dapat dilakukan dalam hasil pembelajaran, bahan dan media, pengajaran dan bimbingan guru/fasilitator dan pemulihan/pengayaan. Misalnya, pengajaran dan bimbingan guru atau fasilitator dalam aktiviti berkumpulan. Semasa aktiviti berkumpulan berlangsung, guru boleh menilai pelajar secara individu atau kumpulan melalui pemerhatian. Pemerhatian yang dibuat kemudiannya akan ditanda dalam rubrik iaitu senarai semak yang telah disediakan guru sebelum bermulanya PdP pada hari berkenaan.

KUMPULAN 5

# data[].attributes.attachment_link.description
MODEL PENGAJARAN: MODEL ASSURE Model ASSURE adalah model pengajaran yang bersistem dan berstruktur, di mana 'matlamat' dan 'objektif' pengajaran ditentukan dahulu secara ekpilisit. Model ASSURE merupakan satu rujukan kepada guru di mana guru boleh merancang secara sistematik supaya alat dan bentuk pengajaran yang digunakan akan member kesan kepada proses pengajaran dan pembelajaran.

# data[].attributes.attachment_link.readable_text
Congratulations!
You're almost there. Once your Powtoon is ready to be downloaded we'll send you an email.
If this Powtoon contains live video, the export process may take a bit longer.

# data[].attributes.attachment_link.title
5 Tips | Created using Powtoon - The Visual Communication Platform

# data[].attributes.attachment_link.description
Congratulations! You're almost there. Once your Powtoon is ready to be downloaded we'll send you an email. If this Powtoon contains live video, the export process may take a bit longer.

# data[].attributes.body
NAMA: CHE KU AIMANUL HAKEM BIN CHE KU AZMAN
PROGRAM: IJAZAH SARJANA MUDA PENDIDIKAN VOKASIONAL (PEMESINAN AM) DENGAN KEPUJIAN
NO MATRIKS: DB220143